**Qalatasaray Futbol Klubu** — Türkiyə Super Liqasında mübarizə aparan futbol klubudur. Türkiyənin İstanbul şəhərini təmsil edir. 1905-ci ildə Ali Sami Yen və dostları tərəfindən təhsil aldıqları Qalatasaray Liseyində təsis olunan İdman Klubunun ilk bölməsidir. Bu günə qədər 23 dəfə Türkiyə Super Liqasının Çempionu olub, 18 dəfə Türkiyə Kuboku və 15 dəfə Türkiyə Super-Kubokunu qazanıb.

Tarixi
------

### 1999–2000

Fatih Terim rəhbərliyində və Faruk Süren Prezidentliyində Qalatasaray, 1999–2000 sezonunun əvvəlində heyətini Mehmet Yozgatlı, Ahmet Yıldırım, Emrah Eren, Kapone və Bruno ilə gücləndirdi. Heyətdən isə Tolunay Kafkas, Ceyhun Eriş, Ufuk Taley və Orkun Uşak kimi futbolçular ayrıldı. Qalatasaray UEFA Çempiyonlar Liqasına pis başlamışdır, 14 sentyabr 1999-cu il tarixində Ali Sami Yen Stadionunda oynanılan ilk qrup mərhələsinin oyununda Herta Berlin ilə 2–2 hesablı heç-heçəyə razılaşmışdır. 22 sentyabr 1999-cu il tarixindəki ikinci oyununda İtaliya nəhəngi Milana 2–1 hesabı ilə məğlub olaraq qrup mərhələsindəki ilk məğlubiyyətini alan Qalatasaray, 29 sentyabr 1999-cu il tarixində üçüncü oyununda İngiltərə nəhəngi Çelsiyə 1–0 hesabı ilə məğlub olmuşdur. 19 oktyabr 1999-cu il tarixində dördüncü oyununda Çelsiyə Ali Sami Yen Stadionunda 5–0 hesabı ilə məğlub olmuşdur. Bu oyundan sonra UEFA Çempionlar Liqasında mübarizəni dayandırması dəqiqləşən Qalatasarayın yeganə hədəfi UEFA Avropa Liqasında iştirak etmək olmuşdur. Beşinci oyununda Herta Berlini 1–0 hesabı ilə geri düşməsinə baxmayaraq 4–1 məğlub edən Qalatasaray, son oyunda Milan ilə qarşılaşacaqdı.

### 2017–2018

Sezona İqor Tudor rəhbərliyində başlayan aslan heyətinə Bafetimbi Qomis, Maicon, Younis Belhanda, Mariano, Fernando, Sofian Feghouli və Ndiayeni cəlb etdi. Klubda Lukas Podolski, Uesli Sneyder, Bruma, Orelyan Seyşu, Semih Kaya, Josué Pesqueira və Cenk Gönen ilə yollar ayrıldı. Yuto Naqatomo "İnter Milan"dan kirayə heyətə qoşuldu. İlk həfdə də Konyasporu 4–1 məğlub etdilər. 16-cı həftədə İqor Tudorun yerinə Fatih Terim gətirildi. Həmin sezonda komandasına qolları ilə dəstək olan Bafetimbi Qomis liqanın bombardiri olmuşdur. 24-cü həftədə Bafetimbi Qomisin 4 qol vurduğu oyunda Qalatasaray Kardemir Karabüksporu 7–0 məğlub etmişdir. Liqanın 2-ci yarısında Qalatasaray Fatih Terim rəhbərliyində derbilərdə məğlubiyyət üzü görməmişdir. Son həftədə Göztəpə matçı çempionluq oyunu oldu.

Azarkeşləri
-----------

Qalatasarayın İstanbul şəhərini təmsil etməyinə baxmayaraq Türkiyədə böyük azarkeş topluluğuna malikdir. 2013-cü ilin aprel ayında aparılan tədqiqata görə ölkədə ən çox azarkeşi olan ilk 3 klubdan biridir. Klubun əsas azarkeş qrupu *ultrAslan*’dır. Qalatasarayın oyunlarından əvvəl *Ciao Bella* mahnısı azarkeşlər tərəfindən səsləndirilir. Azarkeşlərin şüarı isə *Hərkəs gedər biz qalarıq biz Qalatasaraylıyıq*’dır.

UEFA reytinqində
----------------

| Yer | Ölkə | Klub | Xal |
| --- | --- | --- | --- |
| 47 | Rusiya | **Zenit St. Petersburq** | 32.000 |
| 48 | Türkiyə | **Qalatasaray** | 31.500 |
| 49 | Niderland | **AZ Alkmaar** | 30.500 |

Heyəti
------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 

| Nömrə | Ölkə | Mövqeyi | Futbolçu |
| --- | --- | --- | --- |
| 1 | Uruqvay | GK | Fernando Muslera *(kapitan)* |
| 10 | Belçika | FW | Dries Mertens |
| 7 | Türkiyə | MF | Kərəm Aktürkoğlu *(kapitan)* |
| 5 | Uruqvay | MF | Lukas Torreira |
| 27 | Portuqaliya | MF | Serqio Oliveira |
| 9 | Argentina | FW | Mauro İkardi |
| 53 | Türkiyə | MF | Barış Alpər Yılmaz |
| 0 | Türkiyə | FW | Baran Dəmiroğlu |
| 81 | Türkiyə | FW | Hamza Akman |
| 25 | Danimarka | DF | Viktor Nelsson |

 |  | 

| Nömrə | Ölkə | Mövqeyi | Futbolçu |
| --- | --- | --- | --- |
| 23 | Türkiyə | DF | Kaan Ayhan |
| 93 | Fransa | DF | Saşa Boey |
| 63 | Türkiyə | MF | Baran Aksaka |
| 0 | Türkiyə | MF | Əmirxan Qayar |
| 50 | Türkiyə | GK | Jankat Yılmaz |
| 42 | Türkiyə | DF | Əbdülkərim Bardağcı |
| 88 | Türkiyə | DF | Kazımcan Qaradaş |
| 13 | Türkiyə | DF | Emre Daşdəmir |
| 90 | Türkiyə | DF | Mətəxan Baltacı |

 |

İstinadlar
----------



|  |  |
| --- | --- |
|  Bu şablona bax   Sosial şəbəkələrdə | Facebook · Twitter · Twitter (ing.) |
| Foto, video və audio | Instagram · TikTok · YouTube |
| Tematik saytlar | eu-football.info · FootballDatabase.eu · FootballFacts.ru · Soccerbase · Soccerway · playmarkerstats.com · Transfermarkt · worldfootball.net · ТФФ · УЕФА |
| Lüğətlər və ensiklopediyalar | Böyük norveç · Böyük rus |